
ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης 2.246 στρεμμάτων στη θέση Κα- 
λοηρκό Περιφ. Κοινοτήτων Πύργου - Πυρσόγιαννης και Βούρ- 
μπιανης . 1 

ΠΟΛΕΟΔΟΜΙΑ 

ΑΠΟΦΑΣΕΙΣ 

Καθορισμός ορίων, κατηγορίες όρων και περιορισμών δόμησης 
στον οικισμό Πασχαλίτσοις του Ν. Καρδίτσας. 2 

Καθορισμός ορίων, όρων και περιορισμών δόμησης του οικισμού: 
Όρμου Καρδιανής - κοιν. Καρδιοινής και κατηγορία αυτού . 3 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ· 12 (1) 

Κήρυξη αναδασωτέας έκτασης 2.246 στρεμμάτων στη θέση Κα- 
λοηρκό Περιφ. Κοινοτήτων Πύργου - Πυρσόγιαννης και Βούρμπια- 

νης. 

Ο ΝΟΜΑΡΧΗΣ ΙΩΑΝΝΙΝΩΝ 
'' Εχοντας υπόψη: 

1. Τις διατάξεις για διοικητική αποκέντρωση. 

2. Τις διατάξεις του άρθρου 117 παρ. 3 του Συντάγματος. 

3. Τις διατάξεις του Ν. 998/79 «περί προστασίας των δασών 
κλπ.» και ειδικότερα: 


α) Του άρθρου 41 παρ. 1, β) του άρθρου 38 παρ. 1. 

4. Τις διαταγές του Υπουργείου Γεωργίας: 

α) 160.417/1180/8.7.80, β) 182.447/3049/24.9.80 

5. Την αριθ. 47/3 Ιανουάριου 1986 πρόταση του Δασαρχείου 
Κόνιτσας με την οποία προτείνει να κηρυχθεί αναδασωτέα συνολική 
έκταση Κοινοτικού δάσους 2.246 στρεμμάτων περιφ. Κοινοτήτων 
Πύργου - Πυρσόγιαννης και Βούρμπιανης, αποφασίζουμε: 

Κηρύσσουμε αναδασωτέα, με σκοπό να επανέλθει στην προτέρα της 
κατάσταση με φυσική αναγέννηση έκταση Κοινοτικού δάσους που 
ανήκει στις Κοινότητες 1) Πύργου 320 στρεμ. 2) Πυρσόγιαννης 680 
στρεμ. 3) Βούρμπιανης 1.246 στρεμ. συνολικού εμβαδού δύο χιλιά¬ 
δων στρεμμάτων και διακοσίων σαράντα έξι τ.μ. (2.246 τετρ. μέ¬ 
τρων) που βρίσκεται στη θέση Καλοηρκό προσδιορίζεται από τα στοι¬ 
χεία ως στο συνημμένο τοπογραφικό διάγραμμα εμφαίνονται και έχει 
όρια: 

Ανατολικά: Κοινοτικό δάσος Πυρσόγιαννη. 

Δυτικά: Κοινοτικό δάσος Βούρμπιανης - Αμαράντου. 

Βόρεια: Κοινοτικό δάσος Βούρμπιανης - Πυρσόγιαννης. 

Νότια: Κοινοτικό δάσος Αμαράντου - Πύργου, 

Όπως φαίνεται στο συνημμένο διάγραμμα που αποτελεί αναπό¬ 
σπαστο μέρος της απόφασης αυτής. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Ιωάννινα, 17 Ιανουάριου 1986 
Ο Νομάρχης 

ΒΑΣ. ΜΠΡΑΚΑΤΣΟΤΛΑΣ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 8235/85 (2) 

Καθορισμός ορίων, κατηγορίες όρων και περιορισμών δόμησης στον 
οικισμό Πασχαλίτσας του Ν. Καρδίτσας. 

Ο ΝΟΜΑΡΧΗΣ ΚΑΡΔΙΤΣΑΣ 
’ Εχοντας υπόψη: 

1. Τις διατάξεις του από24.4.85 Π.Δ. (ΦΕΚ 181 Λ/3.5.85) 
«περί τρόπου καθορισμού ορίων οικισμών της χώρας, κατηγορίες αυ¬ 
τών και καθορισμός όρων και περιορισμών δόμησης». 

2. Τις προτάσεις των ιδιωτών μελςτητών Μηχ/κών, στους οποίους 
ανατέθηκε σχετική μελέτη στα πλαίσια του προγράμματος των αανοι- 
κτών πόλεων, που αφορούν στον προσδιορισμό των ορίων των υπόψη 
οικισμών. 

3. Τα δελτία αρχιτεκτονικής αναγνώρισης των οικισμών που συ¬ 
μπληρώθηκαν από τους προαναφερόμενους μελετητές κατά τις υπο¬ 
δείξεις των σχετικών προδιαγραφών του ΥΧΟΙΙ. 

4. Τα πληθυσμιακά στοιχεία της τελευταίας απογραφής του Κρά¬ 
τους της ΕΣΤΕ. 

5. Την υπ’ αριθ. 27/85 γνωμοδότηση του Συμβουλίου ΧΟΠ του 
Νομού Καρδίτσας. 

6. Την υπ’ αριθ. 33/85 απόφαση του Κοινοτικού Συμβουλίου, 
αποφασίζουμε: 

I. Κατατάσσουμε τον Οικισμό Πασχοιλίτσας Κοινότητας Πασχαλί¬ 
τσας στις καηγορίες Μεσαίου, Συνεκτικού, Στάσιμου και Αδιάφορου 
Οικισμού. 

II. Καθορίζουμε τα όρια του Οικισμού Πασχαλίτσας του Ν. Καρδί¬ 
τσας με στοιχεία 1,2,3, ...8,9,1 όπως αυτά φαίνονται στο συνοδευτι¬ 


κό της παρούσας σχεδιάγραμμα σε κλ. 1:5.000 που αποτελεί αναπό¬ 
σπαστο μέρος της απόφασης αυτής και συντάχθηκε βάσει στοιχείων 
χαρτών και επί τόπου ελέγχου. 

III. Καθορίζουμε τους ακόλουθους Γενικούς όρους και περιορισμούς 
δόμησης. 

1. Εντός των ορίων του οικισμού ισχύουν οι γενικοί όροι δόμησης 
που προβλέπονται από το Π.Λ. της 24.4.85, ΦΕΚ 181 Λ/3.5,85. 

2. Αρτιότητα οικοπέδου 300 τ.μ. 

3. Κατά παρέκκλιση εντός των ορίων του οικισμού θεωρούνται 
άρτια τα οικόπεδα με όποιο εμβαδό είχαν στις 3.5.85 ημέρα Δημο¬ 
σίευσης του από 24.4.85 Π.Δ/τος. 

IV. α) Πριν από οποιαδήποτε κατάτμηση οικοπέδων εντός των 
ορίων του οικισμού θα πρέπει να θεωρείται το σχετικό τοπογραφικό 
διάγραμμα από το Τμήμα Πολεοδομίας και Πολεοδομικών Εφαρμο¬ 
γών της Νομαρχίας Καρδίτσας ώστε να εξασφαλίζεται η συνέχιση των 
υπαρχόντων Κοινοχρήστων Χώρων σύμφωνα με τα οριζόμενα στις 
διατάξεις της παρ. 1 του άρθρου 6 από 24.4.85 Π.Α/τος. 

β) Να εξασφαλίζεται οπωσδήποτε η συνέχιση των υφισταμένων ή 
εγκεκριμένων δρόμων του Οικισμού. 

Κατά τα λοιπά ισχύουν τα οριζόμενα στο Π. Α/γμα της 24.4.85 
(ΦΕΚ 181 Δ/3.5.1985). 

Η παρούσα απόφαση, με το σχεδιάγραμμα οριοθέτησης του Οικι¬ 
σμού που τη συνοδεύει, να δημοσιευθεί στην Εφημερίδα της Κυβερνή- 
σεως, η δε ισχύς του αρχίζει από σήμερα. 

Καρδίτσα, 15 Ιανουάριου 1986 

Ο Νομάρχης 
ΑΗΜ. ΚΟΥΚΟΥΛΑΚΗΣ 



ΟΡΙΟΘΕΤΗΣΗ ΟΙΚΙΣΜΟΥ 
















ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟΝ) 


1909 


Αριθ. Τ.Π. οικ. 9470 (3) 

Καθορισμός ορίων, όρων και περιορισμών δόμησης του οικισμού: Όρ¬ 
μου Καρδιανής - κοιν. Καρδιανής και κατηγορία αυτού. 

Η ΝΟΜΑΡΧΗΣ ΚΥΚΛΑΔΩΝ 
' Εχοντας υπόψη: 

1. Τις διατάξεις του από 24.4.85 Π.Δ.(ΦΕΚ 181 Δ/3.5.1985) 
«Περί τρόπου καθορισμού ορίων οικισμού της Χώρας, κατηγορίες αυ¬ 
τών και καθορισμός όρων και περιορισμών δόμησης». 

2. Τις προτάσεις των ιδιωτών μελετητών Μηχ/κών, στους οποίους 
ανατέθηκε σχετική μελέτη στα πλαίσια του προγράμματος των ανοι¬ 
κτών πόλεων, που αφορούν στον προσδιορισμό των ορίων των υπόψη 
οικισμών. 

3. Τα δελτία αρχιτεκτονικής αναγνώρισης των οικισμών που συ¬ 
μπληρώθηκαν από τους προαναφερόμενους μελετητές κατά τις υπο¬ 
δείξεις των σχετικών προδιαγραφών του ΥΧΟΠ. 

4. Τα πληθυσμιακά στοιχεία της τελευταίας απογραφής του Κρά¬ 
τους της ΕΣΥΕ. 

5. Την 71/26.9.85 γνωμοδότηση του Συμβουλίου ΧΟΠ του Νο¬ 
μού. 

6. Τη 17/1985 απόφαση του Κοινοτικού Συμβουλίου Καρδιανής, 
αποφασίζουμε: 

Κατατάσσουμε τον οικισμό στην κατηγορία: 1) Παραλιακός, 2) 
Ενδιαφέρων, 3) Στάσιμος, 4) Διάσπαρτος, 5) Μικρός. 

I. Καθορίζουμε τα άρια του οικισμού Όρμου Καρδιανής Κοιν. Καρ- 
διανής της Ν. Τήνου του Ν. Κυκλάδων, όπως αυτά φαίνονται στη 
συνοδευτική αεροφωτογραφία της παρούσας απόφασης με κλίμακα 
1:3.500 που αποτελεί αναπόσπαστο μέρος της απόφασης αυτής και 
συντάχθηκε βάσει στοιχείων μελετών και επί τόπου ελέγχου. 

II. Καθορίζουμε τους ακόλουθους Γενικούς και Ειδικούς όρους και 
περιορισμούς Δόμησης. 

Α. Γενικοί όροι Δόμησης. 

1. Εντός των ορίων των οικισμών ισχύουν οι γενικοί όροι δόμησης 
που προβλέπονται από το Π.Δ. της 24.4.85, ΦΕΚ 181 Δ/3.5,1985 
και για τον οικισμό: Όρμο Καρδιανής, αρτιότητα γηπέδου α) 1.000 
τ.μ. γιά τη ζώνη (Α) σημεία 9-1-2-3-ρέμα-9, β) Για τη ζώνη (Β) 
σημεία 9-4-5-6-7-8-9- αρτιότητα 2.000 τ.μ. 

2. Κατά παρέκκλιση εντός των ορίων των οικισμών θεωρούνται 
άρτια τα οικόπεδα με όποιο εμβαδό είχαν στις 3.5.1985 ημέρα Δη¬ 
μοσίευσης του από 24.4.1985 Π. Δ/τος. 

Β. Ειδικοί όροι Δόμησης. 

1. Επικάλυψη (τρόπος): Δώμα. 

Υλικό: Βετόν ή Παραδοσιακά Υλικά. 

Χρώμα: Γκρι ή Λευκό. 


2. Όψεις - Κυρία και Λοιπές Όψεις. 

Εμφανή Υλικά: Σοβάς - Κονίαμα. 

Χρωματισμός: Λευκό. 

3. Εξώστες: Ανοιχτοί. 

Θέση: Όροφος. 

Πλάτος: 1,00 (ΜΑΧ) όχι Συνεχείς (για τους Προβόλους). 

4. Στηθαία ή κιγκλιδώματα. 

1) Δώμα: Χτισμένο (βλέπε συνημμένη καρτέλα). 

2) Εξώστες: Χτισμένο ή Ξύλινο ή Συνύπαρξη των δύο. 

5. Ανοίγματα - Εξωτερικά α) (Αναλογία στο Σύνολο Όψεων) 
(20%), όταν προτείνονται βιοκλιματικές λύσεις το ποσοστό εγκρίνεται 
από την ΕΕΑΕ. 

β) Επιτρέπεται η διαμόρφωση οριζοντίου και ημικυκλικού πρεκιού. 

6. Κουφώματα - Εξωτ. (Τύπος): Ταμπλαδωτά - Καρφωτά - Περ- 
σιδωτά (Αποκλείονται τα Συρόμενα Παραθυρόφυλλα). 

Υλικό: Ξύλο. Επιτρέπεται το έγχρωμο αλουμίνιο ή Ρ.ν.Ο. στους 
παρακάτω χρωματισμούς και σε διατομές σχετικές του ξύλου. Η 
ΕΕΑΕ διατηρεί το δικαίωμα να αποκλείσει τη χρήση του (Σε μεμονω¬ 
μένα κτίσματα). Η χρήση του αποκλείεται σε αποδεδειγμένα παραδο¬ 
σιακά κτίσματα. 

Χρώμα: Μπλε - Κόκκινο - Πράσινο - Κίτρινο - Γκρι (όχι ουδέτερο 
του Αλουμινίου) και Καφέ (όχι το Μελιτζανί του Αλουμινίου) αλλά βα- 
μένο. 

7. Περίφραξη (Τύπος): Χαμηλός Μανδρότοιχος - Το Χτισμένο μέ¬ 
ρος να μην ξεπερνά το 1,00 μ. ΜΑΧ από το έδαφος. 

8. Οι λοιπές ενδείξεις του συνημμένου δελτίου αρχιτεκτονικής ανα¬ 
γνώρισης είναι δυνητικές για τον ιδιοκτήτη ή μελετητή, 

III. α) Πριν από οποιαδήποτε κατάτμηση οικοπέδων εντός των 
ορίων του οικισμού θα πρέπει να θεωρείται το σχετικό τοπογραφικό 
διάγραμμα από το Τμήμα Πολεοδομίας και Π.Ε. της Νομαρχίας 
ώστε να εξασφαλίζεται η συνέχεια των υπαρχόντων Κοινοχρήστων 
χώρων και η δημιουργία νέων κοινοχρήστων χώρων σύμφωνα με τα 
οριζόμενα στις διατάξεις της παρ. 1 του άρθρου 6 του από 24.4.85 
Π. Δ/τος. 

β) Να εξασφαλίζεται οπωσδήποτε η συνέχεια των υφιστάμενων ή 
εγκεκριμένων δρόμων του οικισμού. 

Κατά τα λοιπά ισχύουν τα οριζόμενα στο Π. Δ/γμα της 24.4.85 
(ΦΕΚ 181 Δ/3.5.85). 

Η παρούσα απόφαση, με το σχεδιάγραμμα οριοθέτησης του οικι¬ 
σμού που τη συνοδεύει, να δημοσίευθεί στην Εφημερίδα της Κυβερνή- 
σεως. 

Ερμούπολη, 4 Δεκεμβρίου 1985 

Η Νομάρχης 
ΕΛΙΣΑΒΕΤ ΠΑΠΑΖΩΗ 

